钦定古今图书集成/明伦汇编/闺媛典/第050卷 > 郑某妻徐氏
## 钦定古今图书集成/明伦汇编/闺媛典/第050卷 > 郑某妻徐氏

按《广信府志》：“徐氏，名凤英，上饶人，文学徐天麟姊也，
适同里郑某。岁丙戌，兵乱，肆掠于乡，值氏归宁，举家
被执，为兵拥持马上。氏泣谓其弟曰：‘吾父积德累仁，
而遇此害，天也。我宁死不受辱’。遂以一岁之子邦祚
托弟，遽从马上跃入龙潭崖下，头颅虀粉而死。兵众
骇愕却走，麟与邦祚遂得不死。后祚年十六，即补弟”
子员。至今邑人士犹哀之。